sagorsarker/bangla-wikipedia huggingface dataset:
বানৌটা সেবক

বাংলাদেশ নৌবাহিনী টাগ (সংক্ষেপেঃ বানৌটা) সেবক বাংলাদেশ নৌবাহিনীর সেবক-শ্রেণীর টাগবোট। এই জাহাজটিকে বৈদেশিক প্রযুক্তিগত সহায়তায় ডকইয়ার্ড অ্যান্ড ইঞ্জিনিয়ারিং ওয়ার্কস লিমিটেড কর্তৃক নির্মাণ করা হয়। জাহাজটি বহিঃনোঙ্গরে ও পোতাশ্রয়ে সাবমেরিনের নিরাপত্তা নিশ্চিতের পাশাপাশি নৌবাহিনীর অন্যান্য জাহাজ এবং বাণিজ্যিক জাহাজকে টোয়িং সহযোগিতা প্রদান, পোতাশ্রয়ে ও সমুদ্রে অগ্নিনির্বাপণ এবং উদ্ধারকারী জাহাজ হিসেবে কার্যকরী ভূমিকা পালন করে।
সশস্ত্র বাহিনীর জন্য গৃহীত দীর্ঘমেয়াদী আধুনিকায়ন পরিকল্পনার অংশ হিসেবে বাংলাদেশ সরকার দেশীয় ও বৈদেশিক উৎস থেকে সমরাস্ত্র সংগ্রহ বৃদ্ধির সিদ্ধান্ত গ্রহণ করে। এরই ধারাবাহিকতায়, ১৯৯৩ সালে বাংলাদেশ নৌবাহিনীর অধীনস্থ ডকইয়ার্ড অ্যান্ড ইঞ্জিনিয়ারিং ওয়ার্কস লিমিটেড এ টাগবোটের নির্মাণকাজ শুরু হয়। জাহাজ নির্মাণে প্রয়োজনীয় নকশা ও প্রযুক্তি দেশীয়ভাবে সংগ্রহ করা হয়। অবশেষে ২৩ ডিসেম্বর, ১৯৯৩ সালে বানৌটা সেবক জাহাজটি নৌবাহিনীতে কমিশন লাভ করে। আন্তর্জাতিক খ্যাতিসম্পন্ন যুক্তরাজ্য ভিত্তিক ক্লাসিফিকেশন সোসাইটি লয়েডস রেজিস্ট্রার এর নীতিমালা অনুসরণ করে জাহাজটি নির্মিত হয়।
বানৌটা সেবক জাহাজটির দৈর্ঘ্য , প্রস্থ এবং গভীরতা । এটি বৈদেশিক কারিগরি ও প্রযুক্তিগত সহায়তায় ডকইয়ার্ড অ্যান্ড ইঞ্জিনিয়ারিং ওয়ার্কস লিমিটেড কর্তৃক নির্মিত হয়। জাহাজটি সর্বোচ্চ গতিতে চলতে সক্ষম।
ধর্ম রক্ষতি রক্ষিতঃ

ধর্ম রক্ষতি রক্ষিতঃ (; IAST: "dharmo rakṣati rakṣitaḥ") একটি জনপ্রিয় সংস্কৃত বাক্যাংশ এবং মনুসংহিতা শ্লোক ৮.১৫ ও মহাভারতে উল্লিখিত। এটির অর্থ হলো "ধর্ম তাদের রক্ষা করে যারা এটি রক্ষা করে।" ইংরেজিতে ধর্মের নিকটতম প্রতিশব্দ হল ধার্মিকতা (righteousness) এবং নীতিশাস্ত্র (ethics)।
বাক্যটি একটি সম্পূর্ণ মনুসংহিতা শ্লোকের একটি অংশ যা হলো:
মনুসংহিতা প্রথম অনুবাদ করেন স্যার উইলিয়াম জোন্স ১৭৭৬ সালে অন্যান্য সংস্কৃত ধর্মীয় বই সহ ব্রিটিশ ভারতে হিন্দুদের জন্য আইনী বিধান করার জন্য।
এটি ভারতীয় গোয়েন্দা সংস্থা রিসার্চ অ্যান্ড অ্যানালাইসিস উইং, ভারতের সুপ্রিম কোর্ট এবং ন্যাশনাল ল স্কুল অফ ইন্ডিয়া ইউনিভার্সিটির মূলমন্ত্র ।
ব্রাদার আন্দ্রে উচ্চ বিদ্যালয়

ব্রাদার আন্দ্রে উচ্চ বিদ্যালয় বাংলাদেশের নোয়াখালী জেলার নোয়াখালী সদর উপজেলার একটি উচ্চ বিদ্যালয়। বিদ্যালয়টি প্রতিষ্ঠিত হয়েছিলো ১৯৩৯ সালে। প্রতিষ্ঠানটির নামকরণ করা হয়েছে ব্রাদার সেন্ট আন্দ্রে বেসেটের উপর; যিনি ব্রাদার আন্দ্রে নামেও সমধিক পরিচিত।
১৯৩৯ সালে নোয়াখালীতে বিদ্যালয়টি প্রতিষ্ঠার পর প্রথমদিকে হলিক্রস মিশনারিদের মাধ্যমে শিক্ষা কাঠামো প্রবর্তিত হতো। স্বাধীনতার পর বিদ্যালয়ের শিক্ষার মাধ্যম পরিবর্তিত হয়ে বর্তমান রূপ ধারণ করে। অন্যান্য সব মিশনারি শিক্ষা প্রতিষ্ঠানের মতই এই প্রতিষ্ঠানকেও যুক্তরাষ্ট্র থেকে পর্যবেক্ষণ করা হয়। মূলত এই শিক্ষা প্রতিষ্ঠানটি ঢাকা রোমান ক্যাথলিক মহাধর্মপ্রদেশ কর্তৃক পরিচালিত হয়।
বর্তমানে এ বিদ্যালয়ে ১ম থেকে ১০ম শ্রেণি পর্যন্ত পড়ানো হয়।
বিদ্যালয়টিতে ছেলে এবং মেয়ে উভয়ের অধ্যয়নের সুযোগ থাকে। 
বিদ্যালয়ে পাবলিক পরীক্ষায় অংশগ্রহণকারী শিক্ষার্থীদের পাশের হারের তালিকাঃ 
শিক্ষার্থীদের খেলাধুলার জন্য একটি মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা আয়োজনে ব্যবহৃত হয়। 
বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার ইত্যাদি বিষয়ে শিক্ষার্থীদের গবেষণার জন্য রয়েছে ল্যাব। এসব ল্যাবে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়। 
বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে স্বাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে। 
বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান শিক্ষার্থী-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর।
চৈত্র অম্বাদিপুড়ি

চৈত্র অম্বাদিপুড়ি ভারতের হায়দ্রাবাদের একজন ভারতীয় নেপথ্য সঙ্গীতশিল্পী। তিনি প্রধানত তেলুগু, তামিল, কন্নড়, মালায়ালাম এবং হিন্দি ভাষার চলচ্চিত্রের জন্য গান গেয়ে থাকেন।
চৈত্র ১০ বছর বয়সে অনানুষ্ঠানিকভাবে সঙ্গীত শেখা শুরু করেন, যেখানে তার বাবা-মা রমনা মূর্তি এবং পদ্মা প্রিয়া, যদিও তারা নিজেরা পেশাগতভাবে প্রশিক্ষিত ছিলেন না, গান শোনা থেকে তারা যা দেখেছেন তা তাকে শিখিয়েছিলেন। অনানুষ্ঠানিক পাঠ্যসূচীতে ১৯৫০ এবং ১৯৬০-এর দশকের ২০০টিরও বেশি ভারতীয় চলচ্চিত্রের গান রয়েছে, যেগুলি ভারতীয় শাস্ত্রীয় সঙ্গীতে গভীরভাবে প্রোথিত। অবশেষে, চৈত্র ভারতের ব্যাঙ্গালোরের শ্রীমতী গীতা হেজের কাছ থেকে হিন্দুস্তানি শাস্ত্রীয় সঙ্গীত শিখেছিলেন।
২০০৪ সালে, ১২ বছর বয়সে, চৈত্র প্রয়াত শ্রী চকরী দ্বারা রচিত আন্দারু ডোঙ্গালে ডোরিকিথে চলচ্চিত্রের জন্য তার প্রথম তেলুগু নেপথ্য গান, টলি টলিগা রেকর্ড করার মাধ্যমে তার নেপথ্য গানের ক্যারিয়ার শুরু করেন।
২০০৫ সালে, চৈত্র মা টিভিতে প্রচারিত পাদালানি উন্ডি গানের অনুষ্ঠান জিতেছিল যা প্রয়াত শ্রী এসপি বালাসুব্রহ্মণ্যম দ্বারা আয়োজিত ছিল।
উত্তম নগর পূর্ব মেট্রো স্টেশন

উত্তম নগর পূর্ব মেট্রো স্টেশন দিল্লি মেট্রোর ব্লু লাইনে অবস্থিত। এটি দিল্লি জাতীয় রাজধানী অঞ্চলের উত্তম নগরে অবস্থিত উত্তোলিত মেট্রো স্টেশন। ২০০৫ সালের ৩১শে ডিসেম্বর তারিখে এটি সাধারণ মানুষের ব্যবহারের জন্য চালু করে দেওয়া হয়।
নিকটবর্তী বাস স্টপগুলি থেকে দিল্লি পরিবহন নিগমের ৭২৪, ৭২৪সি, ৭২৪এক্সট, ৭৪০এক্সট, ৮১৬, ৮১৬এ, ৮১৬এক্সট, ৮১৭, ৮১৭এ, ৮১৭বি, ৮১৮, ৮১৯, ৮২২, ৮২৪, ৮২৪লিংকএসটিএল, ৮২৪এসএসটিএল, ৮২৫ - ৮২৯, ৮৩২লিংকএসটিএল, ৮৩৩ - ৮৩৬, ৮৪৫, ৮৭২, ৮৭৩, ৮৭৬, ৮৭৮, ৮৮৩এ, ৮৯১এসটিএল‌ বাস পরিষেবা চালু রয়েছে।
আরাবাড়ি প্রকল্প

আরাবাড়ি প্রকল্প একটি যৌথবন বাবস্থা বা কমিউনিটি ফরেস্ট প্রকল্প। পশ্চিম মেদিনীপুরের শালবনি এলাকায় রানিগঞ্জ-মেদিনীপুর জাতীয় সড়কের ধারে অবস্থিত বনাঞ্চল আরাবাড়ি অরণ্যে এই প্রকল্প শুরু হয়েছিল। এই প্রকল্পের প্রধান পৃষ্ঠ পোষক ছিলেন, "যৌথ বন ব্যবস্থাপনার জনক" তথা অজিত কুমার ব্যানার্জি।
৭০ এর দশকে মেদিনীপুরের ডিএফও হয়ে আসেন অজিত কুমার ব্যানার্জি, এসে দেখেন আরাবাড়ি বনাঞ্চলের অস্তিত্ব প্রায় নেই, এলাকার বাসিন্দারা জ্বালানি, ঘর তৈরির জন্য গাছ কেটে সাফ করে দিয়েছেন, সাথে গাছ চুরি তো ছিলই। গ্রামের রাস্তায় হেঁটে অজিত কুমার ব্যানার্জি ও সাথে সহকর্মী পদস্থ বনাধিকারিক সুবিমল রায়কে নিয়ে জঙ্গলের প্রয়োজনীয়তা বোঝাতে গ্রামে গ্রামে মানুষের সাথে কথা বলেন। গাছ রক্ষা করলে সেই গাছ বিক্রির পরে লাভের টাকার চার ভাগের এক ভাগ গ্রামবাসীরাই পাবেন। গ্রামের মহিলাদেরও বোঝাতে পেরেছিলেন জঙ্গলের গুরুত্ব। রাজি হলেন গ্রামবাসীরা। শুরু হয় বন সৃজন।
১৯৭২ সালে শুরু হয়েছিল জঙ্গল বাঁচানোর, জঙ্গল তৈরির লড়াই। কেন্দ্রীয় সরকারের সামাজিক বন সৃজন প্রকল্পের অধীনে বনাঞ্চল তৈরির কাজ শুরু হয়। গ্রামবাসীদের সাথে নিয়ে বনাঞ্চল রক্ষার জন্য তৈরি হয় আড়াবাড়ি সামাজিক বন সুরক্ষা কমিটি। বনাঞ্চল লাগোয়া ১১টি গ্রামের ৬১৮টি পরিবারকে যোগ করা হয় কমিটিতে, গ্রামগুলো হল, আড়াবাড়ি লাগোয়া গ্রাম গুলির নাম: চাঁদমুড়া, সাতশোল, মাঝিগড়, সাকরই, সাফাডিহা, গুতিয়ামারা, সখিশোল, গুঁচিশোল, উরামি, জোড়া কেউদি ও মহিষডুবি। কমিটির মাধ্যমে কাজ পাই গ্রামবাসীরা। ভূমিহীন কৃষক, বন মজুরেরা কাজ পেতে থাকে নিয়মিত। গ্রামবাসীরা প্রতিশ্রুতি দেই নতুন লাগানো গাছ রক্ষার। পরিবর্তে তাঁরা পেলেন জঙ্গলের কিছু সম্পদের ওপরে অধিকার। জ্বালানির জোগান, পশুচারণের জায়গা। এছাড়া বনভূমিতে বাবুই ঘাস, পাট, বাঁশ লাগানোর ব্যবস্থা করা হয়। যাতে বাবুই দড়ি, বাঁশের ঝুড়ি-সহ নানা প্রয়োজনীয় জিনিস তৈরি করে কিছু আয় হয় এই জনপদের বাসিন্দাদের। সঙ্গে মাশরুমও।
১৯৮৭ সালে প্রকল্পের সফলতা আসে। জঙ্গলের একটি অংশের কাঠ বিক্রি করে লভ্যাংশের ২৫ শতাংশ সমান ভাবে বণ্টন করা হয় গ্রামবাসীদের মধ্যে। বন দফতরের এক তথ্য অনুযায়ী, প্রথমবার গ্রামবাসীরা মাথাপিছু ৭০০ টাকা পেয়েছিলেন।
১৯৭২ সালে ১২৭২ হেক্টর বনাঞ্চল নিয়ে কাজ শুরু হয়েছিল, বর্তমানে আয়তন ৭৬০২ হেক্টর। আরাবাড়ি মডেল প্রয়োগ করা হল হরিয়ানায় এবং সফল হয়। আরাবাড়ির সাফল্যে ভারত সরকার ১৯৯০ সালে নির্দেশিকা তৈরি করে যৌথ বন ব্যবস্থাপনা (জয়েন্ট ফরেস্ট ম্যানেজমেন্ট) শুরু করে। এখন আরাবাড়িতে একটি গবেষণা কেন্দ্রও তৈরি করা হয়েছে।
১৯৯২ সালে পশ্চিমবঙ্গের বন সুরক্ষা কমিটি আন্তর্জাতিক পল গেটি পুরস্কার পায়।
তোমোয়াকি ওকুবো

তোমোয়াকি ওকুবো (, ; জন্ম: ২৩ জুলাই ১৯৯৮) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব উরাওয়া রেড ডায়মন্ডসের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেলেন।
তোমোয়াকি ওকুবো ১৯৯৮ সালের ২৩শে জুলাই তারিখে জাপানের টোকিওতে জন্মগ্রহণ করেছেন এবং সেখানেই তার শৈশব অতিবাহিত করেছেন।
দেশ অনুযায়ী সামরিক ইউনিটের নীতিবাক্যের তালিকা

সাধারণ বাংলা বর্ণানুক্রমে সাজানো হলো:
ইন্দোনেশিয়ান জাতীয় সশস্ত্র বাহিনী এবং ইন্দোনেশিয়ান ন্যাশনাল পুলিশের মধ্যে ইউনিটগুলি সংস্কৃত , পুরাতন জাভানিজ এবং ইন্দোনেশীয় ভাষা থেকে নেওয়া নীতিবাক্য রয়েছে ।
The mottoes of the Indian Armed Forces units come from Sanskrit or a regional language the specific unit is closely affiliated with. Some however are laurels won on the field and are in the language of the enemy or the commander's praise.
সিনা মুঞ্চ

সিনা মুঞ্চ (জন্ম ১৭ জুন ১৯৭১) একজন ফিজিয়ান প্রাক্তন সাঁতারু। তিনি ১৯৮৮ গ্রীষ্মকালীন অলিম্পিকে চারটি ইভেন্টে প্রতিদ্বন্দ্বিতা করেছিলেন।
ইউসুফ আহমদী

কারী মোহাম্মদ ইউসুফ আহমাদি হলেন বর্তমান আফগানিস্তান তালেবান সরকারের দুইজন মুখপাত্রের একজন। অন্যজন হলেন জাবিহুল্লাহ মুজাহিদ। মুখপাত্র হিসেবে জাবিহুল্লাহ মুজাহিদ অধিক প্রসিদ্ধ এবং তালেবানের পক্ষে অধিকাংশ বিবৃতি তিনিই প্রকাশ করেন। ২০০৬ সালে প্রথম ইউসুফ দক্ষিণ আফগানিস্তান সম্পর্কে তালেবানের হয়ে বার্তা দেওয়ার জন্য স্যাটেলাইট ফোনের মাধ্যমে রয়টার্স, অ্যাসোসিয়েটেমড প্রেস, কানাডা প্রেস ও আফগান ইসলামিক প্রেসের সাথে যোগাযোগ করেন। এর মাধ্যমে তিনি আফগান তালেবানের মুখপাত্র হিসেবে আত্মপ্রকাশ করেন। ২০২১ সালে তালেবান আফগানিস্তান দখল করে সরকার গঠন করলে কার্যত জাবিহুল্লাহ মুজাহিদই তালেবান সরকারের মুখপাত্রের ভূমিকায় অবতীর্ণ হন।
২০০৬ সালে প্রথমবার বার্তা প্রেরণের দুই বছর পর ২০০৮ সালের আগস্টে সাংবাদিক টবি কোহেনের সাথে কানাডিয়ান প্রেসের সাক্ষাৎকারের মাধ্যমে তিনি পুনরায় আলোচনায় আসেন। সেখানে তিনি কানাডার জনগণকে এ বলে পরামর্শ দেন যে, তাদের এমন একজন প্রধানমন্ত্রী নির্বাচন করা উচিত, যিনি আফগানিস্তান থেকে কানাডীয় সৈন্যদের সরিয়ে আনবেন। ইউসুফকে উদ্ধৃত করে সেখানে বলা হয়ে যে,"কানাডায় নির্বাচন অনুষ্ঠিত হচ্ছে। সেজন্যই কানাডীয়দের ওপর আমাদের আক্রমণ বেড়ে গেছে"। তিনি আরো বলেন যে, তালেবানরা কানাডার সাথে যুদ্ধ করতে চায় না। আসলে আমরা কানাডীয়দের সাথে বন্ধুত্ব করতে চাই"।
২০১২ সালের নভেম্বরে আহমাদি তালেবানের নিয়মিত প্রেস রিলিজ ইমেল করার সময় ভুলবশত BBC এর পরিবর্তে CC ব্যবহার করে ৪০০টিরও বেশি তালেবান সংশ্লিষ্ট নাম এবং তাদের ইমেল ঠিকানা প্রকাশ করে দেন। এই তালিকায় বেশিরভাগ সাংবাদিক, একজন আফগান বিধায়ক, একজন প্রাদেশিক গভর্নর, শিক্ষাবিদ, অ্যাক্টিভিস্ট, একজন আফগান পরামর্শক কমিটির সদস্য ও গুলবুদ্দিন হেকমতিয়ারের একজন প্রতিনিধির ইমেল ঠিকানাও ছিল। 
আহমাদি ১৯৭০ সালে আফগানিস্তানের জাবুলে জন্ম গ্রহণ করেন এবং সেখানেই বেড়ে ওঠেন। সোভিয়েত আফগান যুদ্ধের চলাকালীন মাত্র ১২ বছর বয়সে তিনি যুদ্ধে যোগদান করেন এবং পরবর্তীতে আফগান গৃহযুদ্ধে তালেবানের পক্ষ হয়ে লড়াই করেন। তালেবান সরকারের সময়ে তিনি বিভিন্ন সরকারি দায়িত্ব পালন করেছেন। ২০০১ সালে আমেরিকার আফগানিস্তান আক্রমণের সময় তিনি আত্মগোপনে চলে যান এবং ২০০৬ সাল থেকে তালেবানের মুখপাত্র হিসেবে দায়িত্ব পালন শুরু করেন। ২০১২ সালে আশ শারক আল আওসাত পত্রিকার ইন্টার্ভিউয়ে নিজের সম্পর্কে তিনি বলেন:
"আমি ইউসুফ আহমাদী। আমার বয়স ৩৭ বছর। আমি একটি উচ্চ বিদ্যালয়ে আধুনিক বিষয়ে অধ্যয়ন করেছি। আমি আল্লাহর ইচ্ছায় কোরান মুখস্থ করেছি । আমি বিভিন্ন ধর্মীয় বিদ্যালয়ে শরিয়া শিক্ষা শেষ করেছি। আমি কবিতা আবৃত্তি করি এবং সব ধরনের আরবি ও ফারসি ক্যালিগ্রাফি লিখতে পারি। আমি পশতু (মাতৃভাষা) ও ফারসিতে কথা বলি। এছাড়া আরবি, ইংরেজি এবং উর্দুতে আমার কিছু জ্ঞান আছে। আমি আফগানিস্তানে কমিউনিস্ট শাসনের সময় থেকে জিহাদে নিয়োজিত আছি।আমি বিবাহিত এবং আমার ৭ জন সন্তান আছে। আমার বড় ছেলে মুহাম্মদ, তার বয়স ১২ বছর। আমি প্রায়শ পরিবার ও আত্মীয়-স্বজনদের থেকে দূরে থাকি। কিন্তু আমি তাদের সাথে নিয়মিত যোগাযোগ করি। "
"আহমাদি তালেবানের ম্যাগাজিন আল সোমোদের" একজন সম্পাদক হিসেবে পরিচিত। ২০১৪ সালের এপ্রিলে একজন আত্মঘাতী বোমা হামলাকারী সম্পর্কে তিনি বিস্তারিত রিপোর্ট করেন যে, সে ৫০ জন মার্কিন ও তাদের মিত্রসৈন্যকে হত্যা করার জন্য একটি মোটরসাইকেল ব্যবহার করেছিল। ২০২১ সালের অক্টোবরে জবিহুল্লাহ মুজাহিদ একটি প্রেস কনফারেন্সে আহমদীর পরিচয় দেন। সে বছর আহমদি নিজেও প্রকাশ্যে এসে একটি পত্রিকায় সাক্ষাৎকার প্রদান করেন। 
তালেবান
জবিহুল্লাহ মুজাহিদ
সুহাইল শাহীন
হিবাতুল্লাহ আখুন্জাদা
মোল্লা ওমর
ওয়ারেন সোরবি

ওয়ারেন সোরবি (জন্ম ২৮ আগস্ট ১৯৬৫) ফিজির একজন স্থানীয় এবং একজন অলিম্পিক সাঁতারু। তিনি ক্যালিফোর্নিয়ার লস অ্যাঞ্জেলেসে ১৯৮৪ সালের অলিম্পিকে পুরুষদের ১০০ মিটার ফ্রিস্টাইল, পুরুষদের ১০০ মিটার ব্যাকস্ট্রোক, পুরুষদের ১০০ মিটার বাটারফ্লাই এবং পুরুষদের ২০০ মিটার ব্যক্তিগত মেডলেতে প্রতিদ্বন্দ্বিতা করেছিলেন। এরপর তিনি দক্ষিণ কোরিয়ার সিউলে ১৯৮৮ সালের অলিম্পিকে পুরুষদের ৫০ মিটার ফ্রিস্টাইল এবং পুরুষদের ১০০ মিটার ফ্রিস্টাইলে প্রতিদ্বন্দ্বিতা করতে যান।
জনকপুরী পূর্ব মেট্রো স্টেশন

জনকপুরী পূর্ব মেট্রো স্টেশন দিল্লি মেট্রোর ব্লু লাইনে অবস্থিত। এটি দিল্লি জাতীয় রাজধানী অঞ্চলের জনকপুরীতে অবস্থিত উত্তোলিত মেট্রো স্টেশন। ২০০৫ সালের ৩১শে ডিসেম্বর তারিখে এটি সাধারণ মানুষের ব্যবহারের জন্য চালু করে দেওয়া হয়।
নিকটবর্তী বাস স্টপগুলি থেকে দিল্লি পরিবহন নিগমের ৫৮৮, ৮১০, ৮১৩, ৮১৩সিএল, ৮১৬, ৮১৬এ, ৮১৬এক্সট, ৮১৭, ৮১৭এ, ৮১৭বি, ৮১৮, ৮১৯, ৮২২ - ৮২৪, ৮২৪এসএসটিএল, ৮২৫ - ৮২৯, ৮৩৩ - ৮৩৬, ৮৩৮, ৮৩৮এ, ৮৪৫, ৮৪৭, ৮৬১এ, ৮৭১, ৮৭১এ, ৮৭২, ৮৭৩, ৮৭৬, ৮৭৮, ৮৮৭, ৮৯১এসটিএল বাস পরিষেবা চালু রয়েছে।
সাইমন পার্সি

সাইমন পার্সি (জন্ম ২ জুলাই ১৯৭১) একজন নিউজিল্যান্ডীয় সাঁতারু। তিনি ১৯৯২ গ্রীষ্মকালীন অলিম্পিকে তিনটি ইভেন্টে প্রতিদ্বন্দ্বিতা করেছিলেন।
ক্যাটেরিনা নেহুয়া

ক্যাটেরিনা নেহুয়া (৬ ফেব্রুয়ারি ১৯০৩ - ১৫ জুন ১৯৪৮; জন্মক্যাটেরিনা ওয়েটফোর্ড) ছিলেন একজন নিউজিল্যান্ডীয় সহনশীল সাঁতারু, যিনি ১৯৩০-এর দশকে অস্ট্রেলিয়ায় বেশ কয়েকটি সাঁতার প্রতিযোগিতায় অংশ নিয়েছিলেন এবং জলে ভেসে থাকার বিশ্ব রেকর্ড করেছিলেন। তিনি পেশাগতভাবে তার মায়ের প্রথম নাম ব্যবহার করেছিলেন এবং তার ব্যক্তিগত জীবনে তিনি ক্যাথরিন ডার্লি নামে পরিচিত ছিলেন।
নেহুয়া ১৯০৩ সালের ৬ ফেব্রুয়ারি ওয়াকাপাড়ায় জন্মগ্রহণ করেন। তিনি নগাপুহির আইওয়াই (উপজাতি) এর অন্তর্গত এবং প্রধান এরু পাতুওনের বংশোদ্ভূত ছিলেন। ১১ এপ্রিল ১৯২৩-এ তিনি একজন স্থানীয় ইংরেজ কৃষক জোসেফ ডার্লিকে বিয়ে করেন, যিনি একজন খনিকর্মী ছিলেন। পরিবারটি ১৯২৭ সালে সিডনিতে চলে আসে।
নিকোটিন প্রতিস্থাপন থেরাপি

নিকোটিন প্রতিস্থাপন থেরাপি (Nicotine replacement therepy বা সংক্ষেপে এনআরটি (NRT)) হল তামাক ব্যতীত অন্য উপায়ে নিকোটিন গ্রহণের মাধ্যমে তামাক সেবনের ব্যাধিতে আক্রান্ত ব্যক্তিদের চিকিৎসা করার জন্য একটি চিকিৎসাগতভাবে অনুমোদিত উপায়। এটি ধূমপান ত্যাগ বা তামাক চর্বণ বন্ধ করতে সহায়তা করার জন্য ব্যবহৃত হয়। এটি তামাক ধূমপান ত্যাগ করার সম্ভাবনা প্রায় ৫৫% বৃদ্ধি করে। প্রায়শই এটি অন্যান্য আচরণগত কৌশলগুলির সাথে ব্যবহার করা হয়। আলসারেটিভ কোলাইটিসের চিকিৎসার জন্যও NRT ব্যবহার করা হয়ে থাকে। এনআরটি-র প্রকারের মধ্যে রয়েছে এ্যাডহেসিভ প্যাচ, চুইংগাম, লজেন্স, নাজাল স্প্রে এবং ইনহেলার। এক সময়ে একাধিক ধরনের NRT ব্যবহার কার্যকারিতা বাড়াতে পারে।
কাটার যন্ত্রপাতি (মেশিন)

যন্ত্রের কাজের পরিপ্রেক্ষিতে, একটি কাটিং টুল বা কাটার সাধারণত একটি শক্ত ধাতু দ্বারা তৈরী যন্ত্র যা ধাতব বস্তু কাটতে,আকার-আকৃতি পরিবর্তন করতে ও অতিরিক্ত ধাতব অংশ অপসারণ করতে ব্যবহার করা হয়। এই সরঞ্জামগুলির বেশিরভাগই বিভিন্ন ধাতুর জন্য বিশেষ বিশেষভাবে ডিজাইন করা হয়ে থাকে। বিভিন্ন ধরনের সিঙ্গেল এজ কাটিং টুল রয়েছে যেগুলো বিভিন্ন ধরনের শক্ত ধাতু থেকে তৈরি করা হয় ও নির্দিষ্ট আকৃতিতে প্রস্তুত করা হয় যাতে টার্নিং প্রক্রিয়ার মাধ্যমে একটি নির্দিষ্ট অংশের কাজ সম্পাদন করতে পারে। সিঙ্গেল এজ কাটিং টুলস প্রধানত একটি লেদ মেশিন দ্বারা টার্নিং অপারেশনগুলিতে ব্যবহৃত হয়। অপারেশনে কার্যবস্তুর আকার ও ধাতব বৈশিষ্ট্যের ভিত্তিতে নির্দিষ্ট আকারের ও ধাতব গুণের টুলস ব্যবহার করা হয়। এই কাটিং টুলসকে একটি টুল পোস্টে বাধানো হয় যা জবকে পছন্দসই আকারে কাটতে টুলসকে পরিচালিত করে। সিঙ্গেল এজ কাটিং টুলস শেপিং মেশিন এবং প্ল্যানিং মেশিনেও ধাতু কাটার জন্য ব্যবহার করা হয়। যার জন্য কাটিং এজ ব্যবহার হয়। মিলিং এবং ড্রিলিং টুল প্রায়ই মাল্টিপয়েন্ট টুল। ড্রিলিং সাধারণত একটি কার্যকরী বস্তুর মধ্যে গর্ত করতে ব্যবহৃত হয়। সমস্ত ড্রিল বিটের দুটি কাটিং এজ থাকে যা দুটি সমানভাবে টেপার কোণে ভূমিষ্ঠ হয় যা নিম্নগামী ঘূর্ণন শক্তি প্রয়োগ করে উপাদানের মধ্য দিয়ে কাটা হয়। এন্ডমিল বা মিলিং বিট, যেগুলো দ্বারাও ঘূর্নণ বলের মাধ্যমে ধাতু কাটা হয়। যদিও এই সরঞ্জামগুলি ওয়ার্কপিসে গর্ত করার জন্য তৈরি করা হয় না। তারা অনুভূমিক শিয়ার বিকৃতি দ্বারা কাটে যাতে ওয়ার্কপিসটি ঘূর্ণায়মান হওয়ার সাথে সাথে টুলকে জবের মধ্যে আনা হয়। এটি টুল পাথ হিসাবে পরিচিত যা টেবিলের অক্ষ বরাবর পরিচালিত হয় এবং যা কার্যকরী বস্তুটিকে সঠিক জায়গায় ধরে রাখে। এই টেবিলটি বিভিন্ন ধরনের ভাইস এবং ক্ল্যাম্পিং টুলস নিয়ে ডিজাইন করা হয়ে থাকে যাতে বস্তুটিকে স্থির ভাবে ধরে রাখা যায় এবং এর বিভিন্ন কোণে এবং দিকে কাটারটি যেতে পারে। বিভিন্ন ধরনের এন্ডমিল রয়েছে যেগুলো নির্দিষ্ট ধরনের মিলিং ক্রিয়া সম্পাদন করে।
গ্রাইন্ডিং স্টোন হল এমন টুল যা বিভিন্ন কাটিং এজ ধারণ করে পাথরের সম্পূর্ণতাকে জুড়ে দেয়। ধাতব কাটার সরঞ্জামের মতো এই গ্রাইন্ডিং পাথর কখনই নিস্তেজ হয় না। প্রকৃতপক্ষে ধাতব কাটিং টুলসের কাটিং এজের গঠন এরকম যে এর দ্বারা গ্রাইন্ডিং হুইল এবং অন্যান্য শক্ত পদার্থের আবরণ তুলে ফেলা যায়। বিভিন্ন ধরনের গ্রাইন্ডিং পাথরের চাকা রয়েছে যা বিভিন্ন ধরনের ধাতু পিষতে ব্যবহৃত হয়। যদিও এই পাথরগুলি ধাতব নয়, কিন্তু এই পাথরকে ঐসব ওয়ার্কপিসের থেকে শক্ত হতে হয়। যদি ধাতুর কাঠিন্যতা গ্রাইন্ডিং পাথরের চেয়ে বেশি হয় তবে ধাতু পাথরটিকে কেটে ফেলবে। এটা আদর্শ নয়। ঘষিয়া তুলিয়া ফেলিতে সক্ষম প্রতিটি দানা একটি মাইক্রোস্কোপিক একক-বিন্দু কাটিং প্রান্ত (যদিও উচ্চ নেতিবাচক রেক কোণ ) হিসাবে কাজ করে এবং একটি ক্ষুদ্র চিপ কাঁচি করে।
কাটার সরঞ্জামের উপকরণগুলি অবশ্যই যে উপাদানটি কাটা হবে তার চেয়ে শক্ত হতে হবে এবং টুলসটি অবশ্যই ধাতব-কাটিং প্রক্রিয়ায় উৎপন্ন তাপ এবং বল সহ্য করার সক্ষম হতে হবে। এছাড়াও, সরঞ্জামটির একটি নির্দিষ্ট জ্যামিতিক দিক থাকতে হবে, ক্লিয়ারেন্স কোণগুলি এমনভাবে ডিজাইন করা হয়েছে যাতে কাটিং প্রান্তটি ওয়ার্কপিসের পৃষ্ঠে বাকি টুলটি টেনে না নিয়েই ওয়ার্কপিসের সাথে যোগাযোগ করতে পারে। কাটা মুখের কোণটিও গুরুত্বপূর্ণ, যেমন বাঁশির প্রস্থ, বাঁশি বা দাঁতের সংখ্যা এবং মার্জিনের আকার এর মতো। একটি দীর্ঘ কর্মময় জীবন পেতে, উপরের সবগুলিকে অবশ্যই পর্যবেক্ষণ করতে হবে, সাথে টুলটি চালানোর গতি এবং ফিড ও পর্যবেক্ষণ করতে হবে।
স্যাম পেরি (সাতারু)

স্যাম পেরি (জন্ম ১৬ আগস্ট ১৯৯৫) একজন নিউজিল্যান্ডীয় সাঁতারু। তিনি ২০১৭ ওয়ার্ল্ড অ্যাকোয়াটিকস চ্যাম্পিয়নশিপে পুরুষদের ১০০ মিটার ফ্রিস্টাইল ইভেন্টে প্রতিদ্বন্দ্বিতা করেছিলেন।
তিলক নগর মেট্রো স্টেশন

তিলক নগর মেট্রো স্টেশন দিল্লি মেট্রোর ব্লু লাইনে অবস্থিত। এটি দিল্লি জাতীয় রাজধানী অঞ্চলের প্রেমনগরে অবস্থিত উত্তোলিত মেট্রো স্টেশন। ২০০৫ সালের ৩১শে ডিসেম্বর তারিখে এটি সাধারণ মানুষের ব্যবহারের জন্য চালু করে দেওয়া হয়।
নিকটবর্তী বাস স্টপগুলি থেকে দিল্লি পরিবহন নিগমের ৭৩, ২৩৪, ৩০৮, ৫৮৮, ৮০৮, ৮১৮, ৮১৯, ৮২২, ৮২৪, ৮২৫ - ৮২৯, ৮৩২, ৮৩৪ - ৮৩৬, ৮৩৮, ৮৩৮এ, ৮৪৫, ৮৪৯, ৮৬১এ, ৮৬৪, ৮৭২, ৮৭৩, ৮৭৬, ৮৭৮, ৮৮৭, ৮৯১এসটিএল বাস পরিষেবা চালু রয়েছে।
গজঃমদ

গজঃমদ (প্রায় ১২৯০ – প্রায় ১৩৬৪), বা জীর্ণোদ্ধার নামেও পরিচিত, পুরানো জাভানীয় পাণ্ডুলিপি, কবিতা এবং শিলালিপি অনুসারে, ১৪ শতকের মজপহিতের জাভানীয় সাম্রাজ্যের একজন শক্তিশালী সামরিক নেতা এবং "মহাপতি" (একজন আধুনিক প্রধানমন্ত্রীর আনুমানিক সমতুল্য) ছিলেন। মজপহিৎ সাম্রাজ্যকে গৌরবের শিখরে নিয়ে আসার কৃতিত্ব তাঁর।
তিনি "সুম্পাহ পালাপা" নামে একটি শপথ প্রদান করেন, যেখানে তিনি মাজাপাহিতের জন্য নূসান্তরের সমস্ত দক্ষিণ- পূর্ব এশীয় দ্বীপপুঞ্জ জয় না করা পর্যন্ত একটি তপস্বী জীবনধারা (মশলাযুক্ত খাবার গ্রহণ না করে) বেঁচে থাকার প্রতিশ্রুতি দিয়েছিলেন। তার শাসনামলে, রামায়ণ এবং মহাভারত সহ হিন্দু মহাকাব্যগুলি জাভানীয় সংস্কৃতি এবং বিশ্বদর্শনে ওয়েয়াঙ্ কুলিৎ ("চামড়ার পুতুল") শিল্পকলা প্রদর্শন করার মাধ্যমে নিবিষ্ট হয়ে ওঠে। আধুনিক ইন্দোনেশিয়ায় তাকে একজন গুরুত্বপূর্ণ জাতীয় বীর হিসেবে বিবেচনা করা হয়, সেইসাথে তিনি দেশপ্রেম ও জাতীয় ঐক্যেরও প্রতীক। তার জীবন, রাজনৈতিক কর্মজীবন, এবং প্রশাসনের ঐতিহাসিক বিবরণ বিভিন্ন উৎস থেকে নেওয়া হয়েছে, প্রধানত পররাতন ("রাজাদের পুস্তক"), নগরকৃতাগম (একটি জাভাই-ভাষার প্রশংসামূলক রচনা), এবং ১৪ শতকের মাঝামাঝি থেকে একটি শিলালিপি থেকে।
সুভাষ নগর মেট্রো স্টেশন (দিল্লি)

সুভাষ নগর মেট্রো স্টেশন দিল্লি মেট্রোর ব্লু লাইনে অবস্থিত। এটি দিল্লি জাতীয় রাজধানী অঞ্চলের রাজৌরি গার্ডেন ও টেগোর গার্ডেনের মধ্যবর্তী তথা এক দিক অশোকনগর অন্য দিকে নতুন দিল্লির পশ্চিমাংশের মাঝে অবস্থিত উত্তোলিত মেট্রো স্টেশন। ২০০৫ সালের ৩১শে ডিসেম্বর তারিখে এটি সাধারণ মানুষের ব্যবহারের জন্য চালু করে দেওয়া হয়।
নিকটবর্তী বাস স্টপগুলি থেকে দিল্লি পরিবহন নিগমের ২৩৪, ৩০৮, ৪১০, ৮০১, ৮১০, ৮১৩, ৮১৩সিএল, ৮১৬, ৮১৬এ, ৮১৭, ৮১৭এ, ৮১৭বি, ৮২৩, ৮৩২, ৮৩৩, ৮৪৭, ৮৬১এ, ৮৭১, ৮৭১এ, ডব্লিউডিএম (-) বাস পরিষেবা চালু রয়েছে।
সন্তোষ জাহ্নবী উচ্চ বিদ্যালয়

সন্তোষ জাহ্নবী উচ্চ বিদ্যালয় হলো টাঙ্গাইলের একটি ঐতিহ্যবাহী প্রাচীন শিক্ষাপ্রতিষ্ঠান। যা ১৮৭০ সালে জাহ্নবী চৌধুরানী প্রতিষ্ঠা করেন।
শশিভূষণ বিদ্যালঙ্কার তার ভারতীয় ঐতিহাসিক গ্রন্থের তৃতীয় খণ্ডের ২৪৯ পৃষ্ঠায় কিছু তথ্য যুক্ত করেছেন। রানী ১৩ বৎসর বয়সে বিধবা হয়ে ছয় আনী জমিদারীর মালিকানা লাভ করেন। তিনি তৎকালীন বৃহত্তর ময়মনসিংহ জেলার দ্বিতীয় ইংরেজী (এম,ই) বিদ্যালয় হিসেবে ৩ জুন ১৮৭০ সালে এই বিদ্যালয়টি স্থাপন করেন। এখানে শত বছরের পুরোনো সূর্য ঘড়িটি বহাল তবিয়তেই আছে। এটি টাঙ্গাইল জেলার মধ্যে প্রথম ইংরেজি মাধ্যমিক বিদ্যালয়। এ বিদ্যালয় গৃহের অন্যতম বৈশিষ্ট এতে কোন জানালা নেই। 
এই বিদ্যালয় থেকে ১৮৯৬ সালে মহিম চন্দ্র ঘোষ এন্ট্রাস পরীক্ষায় ১ম স্থান, ১৯২৬ সালে দেবেন্দ্র নাথ ঘোষ মেট্রিক পরীক্ষায় ১ম স্থান, ১৯৬৫ সালে ঢাকা বোর্ড থেকে নিতাই দাস পাল এস এস সি পরীক্ষার ১ম স্থান এবং ১৯৬৯ সালে আশীষ কুমার পাল এস এস সি মানবিক বিভাগে ১ম স্থান অধিকার করেন।
ব্রিটিশ স্থাপত্যকলায় তৈরী ভবনের দৈর্ঘ্য প্রায় ৩শ ফুট ও দেয়াল ২২ ইঞ্চি পুরু। বর্তমানে মেঝে থেকে ছাদের উচ্চতা প্রায় ২২ ফুট। আগে দুই ফুট উচ্চতা বেশি ছিল। পরবর্তী সময়ে ছাদ পুনঃনির্মাণের সময় ছাদের উচ্চতা দুই ফুট কমিয়ে দেওয়া হয়। ভবনের ভেতরে প্রচুর আলো-বাতাসে শিক্ষার্থীরা পড়াশোনা করতে পারে সেজন্যেই প্রতিষ্ঠার সময় সংকীর্ন জানালার পরিবর্তে ১০১টি দরজা ছিল। এখন অনেকগুলো দরজা স্থায়ীভাবে বন্ধ করে দেওয়া হয়েছে।
১৮৯৬ খ্রিস্টাব্দে কলকাতা বিশ্ববিদ্যালয়ের অধীনে অনুষ্ঠিত এন্টান্স পরীক্ষায় বাংলা বিহার উড়িষ্যা, আসাম এবং বার্মার মধ্যে প্রথম স্থান অধিকার করেন। বর্তমানে স্কুলে পাসের হার ৯৬ দশমিক ৪৩ শতাংশ।
রমেশ নগর মেট্রো স্টেশন

রমেশ নগর মেট্রো স্টেশন দিল্লি মেট্রোর ব্লু লাইনে অবস্থিত। এটি দিল্লি জাতীয় রাজধানী অঞ্চলের রমেশ নগরে অবস্থিত উত্তোলিত মেট্রো স্টেশন। ২০০৫ সালের ৩১শে ডিসেম্বর তারিখে এটি সাধারণ মানুষের ব্যবহারের জন্য চালু করে দেওয়া হয়।
নিকটবর্তী বাস স্টপগুলি থেকে দিল্লি পরিবহন নিগমের ২৩৪, ৩০৮, ৪০৮, ৪০৮সিএল, ৪০৮এক্সটসিএল, ৪১০, ৪১০এসিএল, ৪১০সিএল, ৮০১, ৮১০, ৮১৩, ৮১৩সিএল, ৮১৬, ৮১৬এ, ৮১৬এক্সট, ৮১৭, ৮১৭এ, ৮১৭বি, ৮২০, ৮২৩, ৮৩২, ৮৩৩, ৮৪১, ৮৪২, ৮৪৭, ৮৫৭, ৮৭১, ৮৭১এ, ৯০৮, ডব্লিউডিএম (-) বাস পরিষেবা চালু রয়েছে।
ভেনেজুয়েলীয় শরণার্থী সংকট

ভেনেজুয়েলার অভিবাসন ও উদ্বাস্তু সংকট বলতে বলিভারিয়ান বিপ্লবের কারণে রাষ্ট্রপতি হুগো শ্যাভেজ ও নিকোলাস মাদুরোর সময় লক্ষ লক্ষ ভেনেজুয়েলীয়দের তাদের জন্মভূমি থেকে দেশত্যাগকে বোঝায়। বিপ্লবটি ছিল শ্যাভেজ ও পরে মাদুরো কর্তৃক একটি সাংস্কৃতিক ও রাজনৈতিক আধিপত্য প্রতিষ্ঠার একটি প্রচেষ্টা, এটি আমেরিকা মহাদেশের বৃহত্তম নথিভুক্ত শরণার্থী সংকট। যা বলিভারীয় ভেনিজুয়েলায় সংকটের পরিণতি ঘটায়। ফলে উদ্ভূত শরণার্থী সংকটকে কিউবার নির্বাসিত, সিরীয় উদ্বাস্তু ও ইউরোপীয় অভিবাসী সংকটে ক্ষতিগ্রস্তদের সাথে তুলনা করা হয়েছে। বলিভারীয় সরকার কোনো অভিবাসী সংকট অস্বীকার করেছে, এই বলে যে রাষ্ট্রসংঘ ও অন্যরা ভেনিজুয়েলার মধ্যে বিদেশী হস্তক্ষেপকে ন্যায্যতা দেওয়ার চেষ্টা করছে।
"নিউজউইক" "বলিভারীয় অভিবাসী"কে "বিশাল আকারে ভাগ্যের উল্টেদিকে" হিসাবে বর্ণনা করেছে, যেখানে "বিপর্যয়" হল ২০তম শতকের ভেনিজুয়েলার উচ্চ অভিবাসন হারের সঙ্গে তুলনা। প্রাথমিকভাবে, উচ্চ শ্রেণীর ভেনেজুয়েলীয়রা ও পণ্ডিতরা রাষ্ট্রপতি চাভেজের সময় দেশান্তরিত হয়েছিল, কিন্তু দেশের পরিস্থিতি খারাপ হওয়ার সঙ্গে সঙ্গে মধ্যবিত্ত ও নিম্নবিত্ত ভেনেজুয়েলীয়রা চলে যেতে শুরু করে। এটি শিক্ষিত বা দক্ষ বিপুল সংখ্যক অভিবাসীর কারণে একটি ব্রেন ড্রেন সৃষ্টি করেছে, যা জাতিকে প্রভাবিত করেছে। দেশের বিরোধী রাজনীতিতে হতাশার পর, রাষ্ট্রপতি মাদুরোর বিরোধিতাকারী ভেনিজুয়েলীয়রাও দেশ ছেড়ে চলে যায়, ফলে মাদুরো সরকারের প্রতি সমর্থন বেড়ে যায়। সংকটের সময়, ভেনিজুয়েলীয়দের প্রায়ই তাদের জন্মভূমি ছেড়ে যাওয়ার ইচ্ছা সম্পর্কে জিজ্ঞাসা করা হয়েছে, এবং ২০১৫ সালের ডিসেম্বর মাসের সমীক্ষায় জিজ্ঞাসা করা ৩০ শতাংশেরও বেশি বলেছেন যে তারা স্থায়ীভাবে ভেনেজুয়েলা ছেড়ে যাওয়ার পরিকল্পনা করেছে। পরের সেপ্টেম্বর মাসে শতাংশ প্রায় দ্বিগুণ হয়েছিল, ডাটিনকর্প অনুযায়ী, উত্তরদাতাদের ৫৭ শতাংশ দেশ ছেড়ে যেতে চেয়েছিল। ১৯৯৯ সালে বিপ্লব শুরু হওয়ার পর থেকে ২০১৯ সালের মাঝামাঝি সময় পর্যন্ত ৪০ লাখেরও বেশি ভেনেজুয়ীল দেশত্যাগ করেছিল, যা দেশের মোট জনসংখ্যার প্রায় ১৩ শতাংশ।
রাষ্ট্রসংঘ ভবিষ্যদ্বাণী করেছিল যে ২০১৯ সালের শেষ নাগাদ, ভেনেজুয়েলীয় সংকটের সময় ৫০ লাখেরও বেশি অভিবাসী নথিভুক্ত করা হবে, যা দেশের মোট জনসংখ্যার ১৫% এরও বেশি।
লুডউইগিয়া হিসপিফোলিয়া

লুডউইগিয়া হিসপিফোলিয়া লুডউইগিয়া গণের অন্তর্ভুক্ত একটি সপুষ্পক উদ্ভিদ, যা নয়াবিশ্বের একটি আদি উদ্ভিদ। উপরন্তু পৃথিবীর অন্যান্য অংশেও এই উদ্ভিদটির ব্যাপক পরিচিতি রয়েছে। ধান ক্ষেতের জন্য মারাত্মক আগাছা হিসেবে পরিচিত এই প্রজাতির এক একটি উদ্ভিদ প্রায় ২.৫ লক্ষ বীজ উৎপাদন করে, যার দরুন এটি "বীজের বাক্স" নামেও পরিচিত। Linear leaf water primrose, seedbox ইত্যাদি হচ্ছে এর কয়েকটি সাধারণ ইংরেজি নাম। উদ্ভিদটির বাংলা নাম বন-লবঙ্গ, বন লং, জল-লবঙ্গ।
হিসপ-লিভড ওয়াটার প্রিমরোজ নামে পরিচিত এই উদ্ভিদটি খাড়া গুল্ম বা উপ-গুল্ম, যা সাধারণত জলাবদ্ধ জায়গায় বেড়ে ওঠে। লোমহীন এই গাছটির শাখাগুলো সরু এবং চার কোণাকার। এর পাতাগুলো একান্তর ধর্মী (alternate), সম্পূর্ণ, দৈর্ঘ্যে ৬.৫-৭.৫ সেমি পর্যন্ত, প্রস্থে ১.৩-৩.০ সেমি পর্যন্ত, ডিম্বাকার-ল্যান্সের মতো হয়ে থাকে। পাতার শেষ প্রান্ত বা ডগা সূচালো (tip pointed), পাতার গোড়া সরু এবং পাতার স্টক (stalk) ৫ মিমি পর্যন্ত লম্বা হয়। এর ফুলগুলো পাতার এক্সিলের মধ্যে দুটি ব্রাকটিওলযুক্ত স্টকের ওপরে এককভাবে জন্মায়। প্রতিটি ফুলের সাথে সংযুক্ত সেপালের সংখ্যা ৪টি, যেগুলো ল্যান্স আকৃতির, সূচালো (tip pointed), টিউবাকার সরু, স্থায়ী এবং দৈর্ঘ্যে ৫ মিমি পর্যন্ত। ফুলের পাপড়ির সংখ্যা ৪টি, যেগুলো আকারে ডিম্বাকার ও হলুদ দৈর্ঘ্যে ২-৫ মিমি পর্যন্ত। প্রতিটি ফুলে সাধারণত ৮টি পুংকেশর হয়। ডিম্বাশয় ৪-কক্ষযুক্ত ও সরল আকৃতির এবং স্টিগমা মস্তকাকৃতি সম্পন্ন। ক্যাপসুলগুলো ২.৫ সেমি পর্যন্ত লম্বা, কিছুটা বেলনাকার (subterete), উপরের অংশে সম্প্রসারিত। বীজ উপরের অর্ধেকাংশে বহু-সারিবদ্ধ (multiseriate) এবং নিচের অর্ধেকাংশে একক-সারিবদ্ধ (uniseriate)।
ভিটালিক বুটেরিন

ভিটালি দিমিত্রিয়েভিচ ভিটালিক বুটেরিন (রুশ: Виталий Дмитриевич Бутерин; জন্ম ১৯৯৪) হলেন একজন রুশ বংশোদ্ভূত কানাডীয় প্রোগ্রামার এবং লেখক, যিনি ইথেরিয়ামের সহ-প্রতিষ্ঠাতা হিসেবে সর্বাধিক পরিচিত। 
বুটেরিন ১৯৯৪ সালে রাশিয়ার কোলোমনায় জন্মগ্রহণ করেন। তার বাবা ছিলেন একজন কম্পিউটার বিজ্ঞানী। তিনি ছয় বছর বয়স পর্যন্ত এখানে তার পরিবারের সাথে বসবাস করেন।পরে তার বাবা-মা উন্নত কর্মসংস্থানের সন্ধানে কানাডায় চলে যান এবং সেখানে বসবাস করা শুরু করেন। বাবার বদৌলতে বুটেরিন শিশুকালেই কম্পিউটার সম্পর্কে অনেক জ্ঞান অর্জন করে এবং কম্পিউটার তার প্রধান নেশা হয়ে দাঁড়ায়। বুটেরিন কানাডার একটি প্রাথমিক বিদ্যালয়ের তৃতীয় শ্রেণীতে থাকাকালীন প্রতিভাধর শিশুদের কাতারে গণ্য হন এবং গণিত, প্রোগ্রামিং ও অর্থনীতিতে অভিজ্ঞদের দৃষ্টি আকৃষ্ট করেন। এরপর বুটেরিন টরন্টোর একটি বেসরকারি হাই স্কুলে পড়াশোনা করেন। বুটেরিন ১৭ বছর বয়সে তার বাবার কাছ থেকে বিটকয়েন সম্পর্কে বিস্তারিত জেনেছিলেন। তখন থেকে বিটকয়েনে প্রতি তাঁর আগ্রহ বৃদ্ধি পেতে থাকে।
উচ্চ বিদ্যালয়ে লেখাপড়া শেষ করার পর বুটেরিন ওয়াটারলু বিশ্ববিদ্যালয়ে ভর্তি হয়ে উচ্চ শিক্ষা গ্রহণ করেন। ২০১২ সালে বুটেরিন ইতালিতে ইনফরমেটিক্সে আন্তর্জাতিক অলিম্পিয়াডে ব্রোঞ্জ পদক জিতেছিলেন। ২০১৩ সালে তিনি অন্যান্য দেশের ডেভেলপারদের সাথে দেখা করেছিলেন যারা কোডের জন্য তার উৎসাহ শেয়ার করেছিলেন। তিনি সেই বছরের শেষের দিকে টরন্টোতে ফিরে আসেন এবং ইথেরিয়ামের প্রস্তাব দিয়ে একটি শ্বেতপত্র প্রকাশ করেন। এসব কাজে ব্যস্ততার ফলে ২০১৪ সালে বিশ্ববিদ্যালয় থেকে বাদ পড়ে যান। ২০১৮ সালের ৩০ নভেম্বর বুটেরিন ডাইস অ্যাকাডেমিকাস উপলক্ষে বাসেল বিশ্ববিদ্যালয়ের ব্যবসা ও অর্থনীতি অনুষদ থেকে সম্মানসূচক ডক্টরেট পান।
২০১১ সালে বুটেরিন বিটকয়েন উপার্জন করার লক্ষ্যে বিটকয়েন ফোরামের একজন ব্যক্তির সাথে দেখা করে "বিটকয়েন উইকলি" নামে একটি প্রকাশনার জন্য লিখতে শুরু করেন। তখন সেই প্রকাশনার মালিক একটি নিবন্ধ লেখার জন্য পাঁচটি বিটকয়েন (সেই সময়ে প্রায় $3.50) অফার করতেন। পর্যাপ্ত আয়ের কারণে ওয়েবসাইটটি বন্ধ না হওয়া পর্যন্ত বুটেরিন সাইটের জন্য লিখতে থাকেন। ২০১১ সালে মিহাই আলিসি "বিটকয়েন ম্যাগাজিন" নামে একটি নতুন মুদ্রণ প্রকাশনা শুরু করার বিষয়ে বুটেরিনের সাথে যোগাযোগ করেন। এটি এমন একটি প্রস্তাব ছিল যাকে বুটেরিন সহ-প্রতিষ্ঠাতা হিসাবে গ্রহণ করবেন এবং একজন নেতৃস্থানীয় লেখক হিসাবে অবদান রাখবেন। বুটেরিন বিনা সংকোচে এতে সাড়া দেন।
বুটেরিন ইথেরিয়ামের একজন সহ-প্রতিষ্ঠাতা এবং উদ্ভাবক।
বুটেরিন অন্যান্য ওপেন-সোর্স সফ্টওয়্যার প্রকল্পগুলিতে বিকাশকারী হিসাবে অবদান রেখেছে।  তিনি কোডি উইলসন, বিটকয়েন পাইথন লাইব্রেরি,  এবং ক্রিপ্টোকারেন্সি মার্কেটপ্লেস সাইট ইগোরা দ্বারা ডার্কওয়ালেটে অবদান রেখেছেন।
১. থিয়েল ফেলোশিপ, ২০১৪।
২. আইটি সফটওয়্যার বিভাগে বিশ্ব প্রযুক্তি পুরস্কার, ২০১৪।
৩. ফরচুন অনূর্ধ্ব ৪০, ২০১৬।
৪. ফোর্বস অনূর্ধ্ব ৩০, ২০১৮।
৫. ফরচুন দ্য লেজার আন্ডার 40, ২০১৮।
৬. ইউনিভার্সিটি অফ বাসেল অনারারি ডক্টরেট, ২০১৮।
১. ২০১৭ সালে মেশিন ইন্টেলিজেন্স রিসার্চ ইনস্টিটিউটে $763,970 অনুদান।
২. ২০১৮ সালে SENS রিসার্চ ফাউন্ডেশনে 2.4 মিলিয়ন ডলার অনুদান।
৩. ২০২০ সালে SENS রিসার্চ ফাউন্ডেশনে $50,000 অনুদান।
৪. ২০২১ সালে ভারতের ক্রিপ্টো কোভিড ত্রাণ তহবিলে $1.14 বিলিয়ন মার্কিন ডলার মূল্যের কয়েন দান ।
৫. ২০২১ সালে মেথুসেলাহ ফাউন্ডেশনকে 430 ট্রিলিয়ন ডোগেলন মার্স ($ELON) মূল্যের $336 মিলিয়ন দান , যা মানুষের আয়ু বাড়ানোর উপর কাজ করে।
২০২২ সালে বাংলাদেশের একটি স্যাটেলাইট টিভি নিউজ চ্যানেল সময়টিভির অফিশিয়াল ইউটিউব চ্যানেল হ্যাক হওয়ার জন্য ভিটালিক বুটেরিনকে অভিযুক্ত করা হয়।
মিয়ানমার জাতিগত সশস্ত্র সংগঠনের তালিকা

নিম্নে মিয়ানমারের অভ্যন্তরীণ সংঘাতে জড়িত সশস্ত্র গোষ্ঠীগুলির একটি তালিকা দেওয়া হল, যাকে মায়ানমার সরকার আনুষ্ঠানিকভাবে "জাতিগত সশস্ত্র সংগঠন" বলে।
সুমাইলা কুরেশী

সুমাইলা কুরেশী (জন্ম: ৩০ এপ্রিল ১৯৮৮) পাকিস্তান জাতীয় মহিলা ক্রিকেট দলের একজন সাবেক খেলোয়াড়। তিনি একজন ডান-হাতি অফ ব্রেক বোলার ছিলেন। তিনি ২০১০ সালে তিনটি মহিলাদের একদিনের আন্তর্জাতিক ম্যাচ এবং একটি মহিলাদের টুয়েন্টি২০ আন্তর্জাতিক ম্যাচ খেলেছিলেন। জাতীয় দলে খেলার আগে তিনি করাচি নারী ক্রিকেট দল সহ সিন্ধু প্রাদেশিক নারী ক্রিকেট দল এবং বেলুচিস্তান প্রাদেশিক ক্রিকেট দলের হয়ে খেলতেন, এছাড়াও তিনি ওমর অ্যাসোসিইয়েটস নামের একটি সংস্থার নারী ক্রিকেট দলের হয়েও খেলতেন।
সুমাইলা বর্তমানে করাচির একটি বেসরকারী ক্রিকেট প্রশিক্ষণ প্রতিষ্ঠানে কর্মরত আছেন।
তামিল সাহিত্য

তামিল সাহিত্য ভারতের সবচেয়ে পুরোনো সাহিত্য, এই সাহিত্যের ইতিহাস দুই হাজার বছরের চেয়েও বেশি পুরোনো এবং খুবই দীর্ঘ এবং সমৃদ্ধশালী। পৃথিবীর ইতিহাসে এই ধ্রুপদী সাহিত্য ভারতের তামিল জনগণ এবং শ্রীলঙ্কার তামিল জনগণের অবদান দ্বারা সমৃদ্ধ।
তামিল সাহিত্যের ইতিহাস ঘাঁটতে গেলে তামিলনাড়ুর ইতিহাসও ঘাঁটতে হবে কারণ এর সঙ্গে জড়িয়ে আছে তামিল লোকদের দীর্ঘ দিনের আর্থ সামাজিক, রাজনৈতিক এবং সাংস্কৃতিক ইতিহাস ও ঐতিহ্য। খ্রিষ্টপূর্ব ৩০০ অব্দে রচিত আদি সঙ্গম সাহিত্যে পাওয়া যায় বিভিন্ন কবির আখ্যান, যেগুলোতে রয়েছে মানুষের জীবনের বিভিন্ন উপাদান যেমনঃ ভালোবাসা, যুদ্ধ বিগ্রহ, সামাজিক মূল্যবোধ এবং ধর্ম। এরপর আসে আদি উপখ্যানমূলক কাহিনী এবং নীতি কাহিনী মূলক লেখা যেগুলো রচিত হয়েছিলো শৈবধর্ম, বৈষ্ণব সম্প্রদায়, আজীবিক, জৈন ধর্ম এবং বৌদ্ধ ধর্মের লেখক এবং কবিদের দ্বারা যেগুলো খ্রিষ্ট পরবর্তী ৫ম শতাব্দী পর্যন্ত চালু ছিলো। খ্রিষ্ট পরবর্তী ৬ষ্ঠ শতাব্দী থেকে ১২শ শতাব্দী পর্যন্ত তামিল ভক্তিমূলক কবিতাগুলো নায়নার (শৈবধর্মের ঋষিগণ), আলভার (বৈষ্ণব সম্প্রদায়ের ঋষিগণ) ভক্তি আন্দোলনের পথকে ত্বরান্বিত করেছিলো যেটা পরে পুরো ভারতবর্ষে আলোড়ন সৃষ্টি করে।
হ্যাজেল ওহ্যান্ড

ভেনেসা হ্যাজেল ওহ্যান্ড (জন্ম ৩০ ডিসেম্বর ১৯৯৯) একজন নিউজিল্যান্ডীয় নারী সাঁতারু। তিনি চীনের হ্যাংচৌতে ২০১৮ ফিনা ওয়ার্ল্ড সুইমিং চ্যাম্পিয়নশিপে (২৫ মিটার) মহিলাদের ৫০ মিটার বাটারফ্লাই ইভেন্টে প্রতিদ্বন্দ্বিতা করেছিলেন।
জন ওয়্যান গ্যাসি

জন ওয়্যান গ্যাসি (ইংরেজি: John Wayne Gacy) (১৭ই মার্চ, ১৯৪২ – ১০ই মে, ১৯৯৪) ছিলেন একজন মার্কিন ক্রমিক হত্যাকারী (serial killer) এবং যৌন অপরাধী যিনি কমপক্ষে তেত্রিশ জন যুবক এবং ছেলেদের ধর্ষণ, নির্যাতন এবং হত্যা করেছিলেন। গ্যাসি নিয়মিতভাবে শিশুদের হাসপাতাল এবং দাতব্য অনুষ্ঠানগুলিতে “পোগো দ্য ক্লাউন” বা “প্যাচেস দ্য ক্লাউন” হিসাবে ক্লাউনের বেশ ধরতেন; এই দুটি ক্লাউনের চরিত্র তিনি নিজেই তৈরি করেছিলেন। যেহেতু জনসাধারণের মাঝে তার অপরাধ আবিষ্কারের আগে তিনি একজন ক্লাউনের চরিত্র ধারণ করেছিলেন সে কারণে পরবর্তীতে তিনি জনগণের মাঝে “কিলার ক্লাউন” হিসেবে পরিচিতি লাভ করেন।
শিকাগো শহরতলির নরউড পার্ক টাউনশিপের নরিজ গ্রামের কাছে তার খামার-স্টাইলের বাড়ির ভিতরে গ্যাসি তার সমস্ত হত্যাকাণ্ড ঘটিয়েছেন। সাধারণত, সে একজন ভিকটিমকে তার বাড়িতে আসার জন্য প্রলুব্ধ করত এবং জাদুর কৌশল দেখানোর অজুহাতে তাকে হাতকড়া পরাত। তারপর সে তার বন্দিকে শ্বাসরোধ করে বা গ্যারোট দিয়ে শ্বাসরোধ করে হত্যা করার আগে ধর্ষণ ও নির্যাতন করত। ছাব্বিশ জনকে তার বাড়ির নিচে মাটি এবং প্রথম তলার মধ্যে খালি, অসমাপ্ত, সংকীর্ণ স্থান বা crawl space-এ দাফন করা হয়েছিল এবং অন্য তিনজনকে তার সম্পত্তির অন্য কোথাও দাফন করা হয়েছিল; চার জনকে ডেস প্লেইনস্ নদীতে ফেলে দেওয়া হয়েছিল।
গ্যাসি ১৯৬৮ সালে ওয়াটারলু, আইওয়াতে একটি কিশোর ছেলের সাথে যৌনকর্মে জড়িত হওয়ার দাঁয়ে দোষী সাব্যস্ত হয়েছিল এবং দশ বছরের কারাদণ্ডে দণ্ডিত হয়েছিল, কিন্তু বন্দী হিসেবে সাঁজা ভোগ করেন মাত্র আঠারো মাস। তিনি ১৯৭২ সালে তার প্রথম শিকারকে হত্যা করেছিলেন, ১৯৭৫ সালের শেষের দিকে আরও দুবার খুন করেছিলেন এবং ১৯৭৬ সালে তার দ্বিতীয় স্ত্রীর সাথে বিবাহবিচ্ছেদের পরে কমপক্ষে ত্রিশজন পরবর্তী ভিকটিমকে হত্যা করেছিলেন। ১৯৭৮ সালের ২১শে ডিসেম্বর ডেস প্লেইনসের কিশোর রবার্ট পিস্টের নিখোঁজ হওয়ার তদন্তের ফলে গ্যাসিকে গ্রেপ্তার করা হয়েছিল।
তেত্রিশ জনকে খুনের জন্য তাকে দোষী সাব্যস্ত করা হয় যা সে সময়ে মার্কিন যুক্তরাষ্ট্রের আইনী ইতিহাসে একজন ব্যক্তির দ্বারা সবচেয়ে বেশি হত্যাকাণ্ডের ঘটনা হিসেবে দেখা হয়। ১৩ই মার্চ, ১৯৮০ তারিখে ইলিনয়ের কুক কাউন্টির সার্কিট কোর্ট গ্যাসিকে মৃত্যুদণ্ডে দণ্ডিত করে। ১০ই মে, ১৯৯৪ তারিখে ইলিনয় অঙ্গরাজ্যের ক্রেস্ট হিল শহরের স্টেটভিল সংশোধন কেন্দ্রে প্রাণঘাতী ইনজেকশনের মাধ্যমে তার মৃত্যুদণ্ড কার্যকর করা হয়।
জন ওয়েন গ্যাসি শিকাগো, ইলিনয়ের এজওয়াটার হাসপাতালে জন্মগ্রহণ করেন, ১৭ মার্চ ১৯৪২ সালে, তিন সন্তানের মধ্যে দ্বিতীয় এবং জন স্ট্যানলি গ্যাসি এবং মেরিয়ন এলাইন গ্যাসির একমাত্র পুত্র, "নে" রবিসন। তার বাবা ছিলেন একজন স্বয়ংক্রিয় মেরামতের যন্ত্রবিদ এবং প্রথম বিশ্বযুদ্ধের অভিজ্ঞ, এবং তার মা ছিলেন একজন গৃহকর্মী। গেসি ছিলেন পোলীয় এবং ডেনীয় বংশের এবং তার পরিবার ছিল ক্যাথলিক।
সাবির ভাটিয়া

সাবির ভাটিয়া (জন্ম ৩০ ডিসেম্বর ১৯৬৮) একজন ভারতীয়-আমেরিকান ব্যবসায়ী। যিনি ওয়েবমেইল কোম্পানি হটমেইল.কমের সহ-প্রতিষ্ঠাতা। ২০২১ সালে তিনি তার সহ-প্রতিষ্ঠাতা আজি আব্রাহামের সাথে শোরিল-এর সহ-প্রতিষ্ঠা করেছিলেন। শোরিল প্রথমে চাকরিপ্রার্থী এবং প্রতিষ্ঠাতাদের জন্য ছোট ভিডিওর মাধ্যমে ব্যবহারকারীদের সংযুক্ত করার উপর দৃষ্টি নিবদ্ধ করেছিল। কিন্তু এখন এটি একটি এআই-চালিত শিক্ষণ প্ল্যাটফর্মে পরিণত হয়েছে।
কাই শিবাতো

কাই শিবাতো (, ; জন্ম: ২৪ নভেম্বর ১৯৯৫) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব উরাওয়া রেড ডায়মন্ডসের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেলেন।
কাই শিবাতো ১৯৯৫ সালের ২৪শে নভেম্বর তারিখে জাপানের কানাগাওয়া প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।
শারদ পূর্ণিমা

শারদ পূর্ণিমা (কুমার পূর্ণিমা, কোজাগরী পূর্ণিমা, নবান্ন পূর্ণিমা, কোজাগ্রত পূর্ণিমা বা কৌমুদী পূর্ণিমা নামেও পরিচিত) হল একটি ধর্মীয় উৎসব যা হিন্দু চন্দ্র মাসের আশ্বিন মাসের পূর্ণিমা দিনে উদযাপিত হয় (সেপ্টেম্বর থেকে অক্টোবর) বর্ষাকালের সমাপ্তি চিহ্নিত করে । দক্ষিণ এশিয়া জুড়ে বিভিন্ন সাংস্কৃতিক অঞ্চলে পূর্ণিমা রাতটি বিভিন্ন উপায়ে পালিত হয় ।
এই শুভ দিনে, রাধা কৃষ্ণ , শিব পার্বতী এবং লক্ষ্মী নারায়ণের মতো অনেক দৈব জুটি চাঁদের সাথে পূজা করা হয় এবং ফুল এবং পায়েস (ভাত এবং দুধের মিষ্টি খাবার) দেওয়া হয়। মন্দিরে দেবতারা সাধারণত সাদা রঙের পোশাক পরে থাকে যা চাঁদের উজ্জ্বলতা নির্দেশ করে। অনেকে এই রাতে পূর্ণ দিন উপবাস পালন করেন।
কোজাগরী পূর্ণিমা কোজাগর ব্রত পালনের সাথে সম্পর্কিত । লোকেরা সারাদিন উপবাস করে এই ব্রত পালন করে। হিন্দু সম্পদের দেবী লক্ষ্মীর এই দিনে জন্মগ্রহণ করে । বৃষ্টির দেবতা ইন্দ্রকে তার বাহন ঐরাবতের সাথেও পূজা করা হয়। এটা বিশ্বাস করা হয় যে শারদ পূর্ণিমার রাতে রাধা কৃষ্ণ ও গোপীরা রাস (নৃত্যের রূপ) উৎসব করে। এই দিব্য রাসে অংশ নিতে শিব গোপেশ্বর মহাদেবের রূপ ধারণ করেছেন। ব্রহ্ম পুরাণ , স্কন্দ পুরাণ এবং লিঙ্গপুরাণে এই রাতের স্পষ্ট বর্ণনা দেওয়া হয়েছে । এমনও বিশ্বাস করা হয় যে, এই পূর্ণিমার রাতে দেবী লক্ষ্মী পৃথিবীতে অবতরণ করেন মানুষের কর্মকাণ্ড দেখার জন্য।
ভারত , বাংলাদেশ ও নেপালের বিভিন্ন অঞ্চলে এই দিনটি ভিন্নভাবে পালিত হয় ।
বাংলা ও আসামে রাতটি কোজাগরী পূর্ণিমা নামে পরিচিত । কোজাগরী বাংলায় অনুবাদ করে 'কে জেগে আছে'। এটা বিশ্বাস করা হয় যে এই রাতে দেবী লক্ষ্মী মানুষের বাড়িতে যান এবং তারা জেগে আছেন কি না তা পরীক্ষা করেন এবং জেগে থাকলে তাদের আশীর্বাদ করেন।
গুজরাটের অনেক জায়গায় চাঁদের আলোর উপস্থিতিতে "গরবা" নৃত্য করা হয়।
ভারতের উত্তর ও মধ্য রাজ্যে, যেমন উত্তরপ্রদেশ , বিহার , ঝাড়খণ্ড , মধ্যপ্রদেশ এবং ছত্তিশগড় , রাতে খির তৈরি করা হয় এবং সারা রাত খোলা ছাদের জায়গায় চাঁদের আলোর নিচে রাখা হয়। পরের দিন খিরটি প্রসাদ হিসেবে খাওয়া হয়। এটি বিশ্বাস করা হয় যে এই রাতে চাঁদ থেকে অমৃতের ফোঁটা খিরে পতিত হয়। এছাড়াও, এই রাতে দেবী লক্ষ্মীর পূজা করা হয়।
বিহারের মিথিলা অঞ্চলে, সদ্য বিবাহিত বরের বাড়িতে বিশেষ উদযাপন হয়। বরের পরিবার তাদের আত্মীয়স্বজন ও প্রতিবেশীদের কাছে কনের পরিবার থেকে উপহার দেওয়া পান এবং মাখনা বিতরণ করে।
ওড়িশায় , এই দিনে অবিবাহিত মহিলারা তাদের উপযুক্ত বর ( "কুমার" ) পাওয়ার জনপ্রিয় বিশ্বাস নিয়ে উপবাস করেন। অবিবাহিত মেয়েরা এই উৎসব উপলক্ষে চন্দ্রদেবের পূজা করে। ভোরবেলা চাঁদ অস্তমিত হলে পূজা শুরু হয়। পূজার সময় একটি "কুলা" (বাঁশের ফালা দিয়ে তৈরি) ব্যবহার করা হয়। কুলায় ভরা হয় চাল, আখ, পান, সুপারি, শসা, নারকেল এবং অন্যান্য সাতটি ফল যেমন আপেল, কলা ইত্যাদিতে। এবং সন্ধ্যায় তারা আবার পূর্ণিমার পূজা করে। সন্ধ্যায় তারা সকালের ভাজা ধানের সাথে ফল, দই, গুড় দিয়ে একটি থালা তৈরি করে তুলসীর সামনে চন্দ্র দেবতাকে নিবেদন করে উপবাস ভাঙে। এর পর পূর্ণিমার আলোয় মেয়েরা খেলাধুলা করে এবং গান গায়।
নেপালে , দিনটি "কোজাগ্রত" পূর্ণিমা নামে পরিচিত এবং এটি ১৫-দিনের দশইন উৎসব উদযাপনের সমাপ্তি ঘটায়। কোজাগ্রত নেপালি ভাষায় অনুবাদ করে 'কে জেগে আছে' ।পূর্ব ভারতের ঐতিহ্যের মতো, নেপালি হিন্দুরা সারা রাত জেগে দেবী লক্ষ্মীর প্রতি শ্রদ্ধা নিবেদন করে। আত্মীয়দের কাছ থেকে দশাইনের টীকা (ললাটলিখন) গ্রহণেরও শেষ দিন।
রামায়ণের রচয়িতা বাল্মীকির জন্মবার্ষিকী এই দিনে পালন করা হয় এবং এই দিনটিকে "বাল্মীকি জয়ন্তী" এবং প্রগত দিবস নামেও পরিচিত। এ দিনে এই কিংবদন্তি কবি ও লেখককে স্মরণ করা হয়।
তারকাময় যুদ্ধ

তারকামায় যুদ্ধ (; অর্থ: তারার প্রেমের উপর যুদ্ধ) বা তারকা যুদ্ধ হিন্দু পৌরাণিক কাহিনীতে প্রাচীন সংঘাত বলে বর্ণনা করা হয়েছে, যা বৃহস্পতির সহধর্মিণী দেবী তারা ও সোমদেব এর পলায়ন দ্বারা প্ররোচিত হয়েছিল। পদ্মপুরাণে এটিকে দেবতা ও অসুরদের মধ্যে পঞ্চম যুদ্ধ বলে বর্ণনা করা হয়েছে।
পৌরাণিক কাহিনী অনুসারে, এই অপহরণ ঘটেছিল বৃহস্পতিকে তার বিবাহবহির্ভূত সম্পর্কের জন্য মমতার সাথে তার বিবাহ বহির্ভূত সম্পর্কের জন্য শাস্তি দেওয়ার জন্য, উতাথ্যার গর্ভবতী স্ত্রী এবং সোম এর সাথে তার বিবাহ বহির্ভূত সম্পর্কের জন্য। ইন্দ্রের হস্তক্ষেপ সত্ত্বেও সোম তারাকে তার স্বামীর কাছে ফিরিয়ে দিতে অস্বীকার করেন। বৃহস্পতিকে সাহায্য করেছিলেন ইন্দ্র ও দেবগণ, যক্ষের সাথে মিত্রতার মাধ্যমে, যখন সোমকে সাহায্য করেছিলেন শুক্র ও অসুরগণ, দানবদের সাথে মিত্রতার মাধ্যমে। রুদ্রের নেতৃত্বে, দেবতারা অসুরদেরকে ঐশ্বরিক ক্ষেপণাস্ত্র দিয়ে আক্রমণ করেছিল, এবং অসুররা তাদের নিজেদের ব্যারেজ দিয়ে এই আক্রমণটি ফিরিয়ে দিয়েছিল। ব্রহ্মাণ্ড পুরাণে বলা হয়েছে যে বিষ্ণুও যুদ্ধে অংশগ্রহণ করেছিলেন, অসুর কালনেমীকে বধ করেছিলেন। ইন্দ্র প্রহ্লাদের পুত্র বিরোচনকে হত্যা করেছিলেন বলে কথিত আছে, যিনি সোমার পক্ষ নিয়েছিলেন। অবশেষে, ব্রহ্মা হস্তক্ষেপ করেন এবং তারাকে তার স্বামীর কাছে ফিরিয়ে দেন। যথাসময়ে, তিনি বুধের জন্ম দেন, যাকে বৃহস্পতি ও সোম উভয়েই নিজের সন্তান বলে দাবি করেন যতক্ষণ না তারা দেবী নিশ্চিত করেন যে কে বুধের পিতা।
কার্ল ও'ডোনেল

কার্ল ও'ডোনেল (জন্ম ২১ মে ১৯৮৭, রোটোরুয়ায় ) একজন নিউজিল্যান্ডীয় সাঁতারু। তিনি ২০১২ গ্রীষ্মকালীন অলিম্পিকে ৪ × ১০০ মিটার মেডলে রিলে ইভেন্টে প্রতিদ্বন্দ্বিতা করেছিলেন।
ব্রেট নেইলর

ব্রেট নেইলর (জন্ম 10 মার্চ 1957) একজন নিউজিল্যান্ডীয় সাঁতারু। তিনি ১৯৭৬ গ্রীষ্মকালীন অলিম্পিকে দুটি ইভেন্টে প্রতিদ্বন্দ্বিতা করেছিলেন।
শ্যারন মুসন

শ্যারন মুসন (জন্ম ১৩ ডিসেম্বর ১৯৬৯) একজন নিউজিল্যান্ডীয় সাঁতারু। তিনি ১৯৮৮ গ্রীষ্মকালীন অলিম্পিকে দুটি ইভেন্টে প্রতিদ্বন্দ্বিতা করেছিলেন।
অ্যান্ড্রু ম্যাকমিলান (সাঁতারু)

অ্যান্ড্রু ম্যাকমিলান (জন্ম ২রা এপ্রিল ১৯৮৫) একজন নিউজিল্যান্ডীয় সাঁতারু। তিনি ২০১২ গ্রীষ্মকালীন অলিম্পিকে ৪ x ২০০ মিটার ফ্রিস্টাইল এবং ৪ × ১০০ মিটার মেডলে রিলে ইভেন্টে প্রতিদ্বন্দ্বিতা করেছিলেন।
সামান্থা লুসি-স্মিথ

সামান্থা লুসি-স্মিথ (জন্ম ২৬ জুলাই ১৯৯২) একজন নিউজিল্যান্ডীয় সাঁতারু। তিনি ২০১২ গ্রীষ্মকালীন অলিম্পিকে ৪ × ২০০ মিটার ফ্রিস্টাইল রিলে ইভেন্টে প্রতিদ্বন্দ্বিতা করেছিলেন।
জন ম্যাককনোচি

জন ম্যাককনোচি (জন্ম ১৩ জানুয়ারী ১৯৫৪) একজন নিউজিল্যান্ডীয় সাঁতারু। তিনি ১৯৭২ গ্রীষ্মকালীন অলিম্পিক এবং ১৯৭৬ গ্রীষ্মকালীন অলিম্পিকে প্রতিদ্বন্দ্বিতা করেছিলেন। তার প্রশিক্ষক ছিলেন ডানকান লাইং।
মরিয়ম বাট

মরিয়ম বাট (জন্ম: ১৮ এপ্রিল ১৯৮৭) পাকিস্তানের একজন সাবেক নারী ক্রিকেটার যিনি ডান-হাতি ব্যাটসম্যান ছিলেন। তিনি একটি মহিলাদের টেস্ট ক্রিকেট ম্যাচ এবং ১২টি মহিলাদের একদিনের আন্তর্জাতিক ম্যাচ খেলেছিলেন পাকিস্তান জাতীয় মহিলা ক্রিকেট দলের হয়ে ২০০৩ এবং ২০০৪ সালে।
জর্জ শ্রোডার

জর্জ শ্রোডার (জন্ম ৩রা সেপ্টেম্বর ১৯৯৫) একজন নিউজিল্যান্ডীয় সাঁতারু । তিনি চীনের হ্যাংচৌতে ২০১৮ ফিনা ওয়ার্ল্ড সুইমিং চ্যাম্পিয়নশিপে (২৫ মিটার) পুরুষদের ১০০ মিটার ব্রেস্টস্ট্রোক ইভেন্টে প্রতিদ্বন্দ্বিতা করেছিলেন।
টুই শিপস্টন

 
টুই শিপস্টন (জন্ম ১৯ সেপ্টেম্বর ১৯৫১) একজন নিউজিল্যান্ডীয় প্রাক্তন সাঁতারু। তিনি ১৯৬৮ গ্রীষ্মকালীন অলিম্পিকে চারটি ইভেন্টে প্রতিদ্বন্দ্বিতা করেছিলেন।
সিয়ারা স্মিথ

সিয়ারা স্মিথ (জন্ম ৯ ডিসেম্বর ২০০০) একজন নিউজিল্যান্ডীয় সাঁতারু। তিনি চীনের হ্যাংচৌতে ২০১৮ ফিনা ওয়ার্ল্ড সুইমিং চ্যাম্পিয়নশিপে (২৫ মিটার) মহিলাদের ১০০ মিটার ব্রেস্টস্ট্রোক ইভেন্টে প্রতিদ্বন্দ্বিতা করেছিলেন।
লিডিয়া লিপসকম্ব

লিডিয়া জেন লিপসকম্ব (জন্ম ৯ অক্টোবর ১৯৭৯) একজন প্রাক্তন নিউজিল্যান্ডীয় মহিলা সাঁতারু। তিনি ১৯৯৬ গ্রীষ্মকালীন অলিম্পিকে মহিলাদের ১০০ মিটার, ২০০ মিটার এবং ৪ × ১০০ মিটার ব্যাকস্ট্রোক ইভেন্টে প্রতিদ্বন্দ্বিতা করেছিলেন।
লরা লিটলজন

লরা লিটলজন (জন্ম ১২ জুলাই ২০০৪) একজন নিউজিল্যান্ডীয় সাঁতারু। তিনি আবুধাবিতে ২০২১ ফিনা ওয়ার্ল্ড সুইমিং চ্যাম্পিয়নশিপে (২৫ মিটার) মহিলাদের ২০০ মিটার ফ্রিস্টাইল ইভেন্টে প্রতিদ্বন্দ্বিতা করেছিলেন।
নাতাশা লয়েড

নাতাশা লয়েড (জন্ম ২৩ ডিসেম্বর ১৯৯৫) একজন নিউজিল্যান্ডীয় সাঁতারু।
লয়েড ক্রাইস্টচার্চের সেন্ট অ্যান্ড্রু কলেজে তার মাধ্যমিক শিক্ষা লাভ করেন। ২০১৩ সালে, তিনি ১৭ বছর বয়সে মহিলাদের ১০০ মিটারের ব্রেস্টস্ট্রোক রেকর্ড ভেঙ্গেছিলেন যা ১৯৯৫ সালে আনা উইলসন করেছিলেন। 
লয়েড ২০১৭ ওয়ার্ল্ড অ্যাকুয়াটিকস চ্যাম্পিয়নশিপে মহিলাদের ১০০ মিটার ব্রেস্টস্ট্রোক ইভেন্টে প্রতিদ্বন্দ্বিতা করেছিলেন।
হেইলি ম্যাকিনটোশ

হেইলি ম্যাকিনটোশ (জন্ম ১২ এপ্রিল ১৯৯৯) একজন নিউজিল্যান্ডীয় সাঁতারু। তিনি চীনের হ্যাংচৌতে ২০১৮ ফিনা ওয়ার্ল্ড সুইমিং চ্যাম্পিয়নশিপে (২৫ মিটার) মহিলাদের ৪০০ মিটার ফ্রিস্টাইল ইভেন্টে প্রতিদ্বন্দ্বিতা করেছিলেন। তিনি মহিলাদের ৮০০ মিটার ফ্রিস্টাইল এবং মহিলাদের ৪ × ২০০ মিটার ফ্রিস্টাইল রিলে ইভেন্টেও প্রতিদ্বন্দ্বিতা করেছিলেন।
স্যামুয়েলা টুপাউ

স্যামুয়েলা টুপাউ (জন্ম ৮ মে ১৯৫৬) একজন ফিজিয়ান প্রাক্তন সাঁতারু। তিনি ১৯৮৪ গ্রীষ্মকালীন অলিম্পিকে চারটি ইভেন্টে প্রতিদ্বন্দ্বিতা করেছিলেন।
জেসন চুট

জেসন চুট (জন্ম ১২ নভেম্বর ১৯৭১) একজন ফিজিয়ান প্রাক্তন সাঁতারু। তিনি ১৯৮৮ গ্রীষ্মকালীন অলিম্পিকে তিনটি ইভেন্টে প্রতিদ্বন্দ্বিতা করেছিলেন।
ফয় গর্ডন চুং

 
ফয় গর্ডন চুং (জন্ম ১০ অক্টোবর ১৯৭৫) একজন ফিজিয়ান প্রাক্তন সাঁতারু। তিনি ১৯৯২ গ্রীষ্মকালীন অলিম্পিকে চারটি ইভেন্টে প্রতিদ্বন্দ্বিতা করেছিলেন।
শ্যারন পিকারিং

 
শ্যারন পিকারিং (জন্ম ২৪ জুন ১৯৬৭) একজন ফিজিয়ান প্রাক্তন সাঁতারু। তিনি ১৯৮৪, ১৯৮৮ এবং ১৯৯২ গ্রীষ্মকালীন অলিম্পিকে প্রতিদ্বন্দ্বিতা করেছিলেন।
অ্যাঞ্জেলা বার্চ

 
অ্যাঞ্জেলা বার্চ (জন্ম ২৪ আগস্ট ১৯৭৪) একজন ফিজিয়ান প্রাক্তন সাঁতারু। তিনি ১৯৮৮ গ্রীষ্মকালীন অলিম্পিকে পাঁচটি ইভেন্টে প্রতিদ্বন্দ্বিতা করেছিলেন।
প্রু চ্যাপম্যান

প্রু চ্যাপম্যান (১৪ মার্চ ১৯৫০ – ২৪ এপ্রিল ২০০০) ছিলেন একজন নিউজিল্যান্ডীয় সাঁতারু। তিনি ১৯৬৮ গ্রীষ্মকালীন অলিম্পিকে তিনটি ইভেন্টে প্রতিদ্বন্দ্বিতা করেছিলেন।
হিদার কোমব্রিজ

হিদার কোমব্রিজ (জন্ম ২৪ এপ্রিল ১৯৫৩) একজন নিউজিল্যান্ডীয় সাঁতারু। তিনি ১৯৭২ গ্রীষ্মকালীন অলিম্পিকে দুটি ইভেন্টে প্রতিদ্বন্দ্বিতা করেছিলেন। তার প্রশিক্ষক ছিলেন ডানকান লাইং।
এমা গডউইন

এমা গডউইন (জন্ম ২৪ এপ্রিল ১৯৯৭) একজন নিউজিল্যান্ডীয় সাঁতারু। তিনি চীনের হ্যাংচৌতে ২০১৮ ফিনা ওয়ার্ল্ড সুইমিং চ্যাম্পিয়নশিপে (২৫ মিটার) মহিলাদের ২০০ মিটার ব্যাকস্ট্রোক ইভেন্টে প্রতিদ্বন্দ্বিতা করেছিলেন।
ববি গিচার্ড

ববি গিচার্ড (জন্ম ২৯ নভেম্বর ১৯৯৯) একজন নিউজিল্যান্ডীয় সাঁতারু। তিনি ২০১৭ ওয়ার্ল্ড অ্যাকুয়াটিকস চ্যাম্পিয়নশিপে মহিলাদের ২০০ মিটার ব্যাকস্ট্রোক ইভেন্টে প্রতিদ্বন্দ্বিতা করেছিলেন। তিনি ২০১৮ কমনওয়েলথ গেমসে ১০০ মিটার ব্যাকস্ট্রোক এবং ২০০ মিটার ব্যাকস্ট্রোকে প্রতিদ্বন্দ্বিতা করেছিলেন এবং নিউজিল্যান্ড দলের প্রধান সাঁতারু ছিলেন যারা ৪ × ১০০ মিটার মেডলে রিলে ফাইনালে ষষ্ঠ স্থান অর্জন করেছিল।
গ্যাব্রিয়েল ফা'মাউসিলি

গ্যাব্রিয়েল ফা'মাউসিলি (জন্ম ১৭ অক্টোবর ১৯৯৯) একজন নিউজিল্যান্ডীয় সাঁতারু। তিনি ২০১৭ ওয়ার্ল্ড অ্যাকুয়াটিকস চ্যাম্পিয়নশিপে মহিলাদের ৫০ মিটার ব্যাকস্ট্রোক ইভেন্টে প্রতিদ্বন্দ্বিতা করেছিলেন। তিনি হাঁটুতে আঘাতের পর ২০১৮ কমনওয়েলথ গেমসের জন্য নিউজিল্যান্ড দল থেকে বাদ পরেছিলেন।
চেলসি এডওয়ার্ডস

চেলসি এডওয়ার্ডস (জন্ম ১৫ জুন ২০০১) একজন নিউজিল্যান্ডীয় সাঁতারু। তিনি ২০১৯ ওয়ার্ল্ড অ্যাকুয়াটিকস চ্যাম্পিয়নশিপে মহিলাদের ৫০ মিটার ফ্রিস্টাইলে প্রতিদ্বন্দ্বিতা করেছিলেন যেখানে তিনি সেমিফাইনালে প্রতিদ্বন্দ্বিতা করেন নি। তিনি মহিলাদের ৪ × ২০০ মিটার ফ্রিস্টাইল রিলেতেও প্রতিদ্বন্দ্বিতা করেছিলেন যেখানে নিউজিল্যান্ড হিটে ১০ম স্থানে শেষ করেছিল।
শ্রীলঙ্কায় ধর্ম

শ্রীলঙ্কা রাষ্ট্রটি একটি বৌদ্ধ সংখ্যাগরিষ্ঠ রাষ্ট্র এবং দেশটির রাষ্ট্রধর্মও বৌদ্ধ ধর্ম। সংখ্যাগরিষ্ঠ বৌদ্ধ ছাড়াও শ্রীলঙ্কায় হিন্দু, মুসলিম, খ্রিষ্টান এবং অন্যান্য ধর্মের মানুষ স্বল্প পরিমাণে রয়েছে। ২০১২ সালের একটি পরিসংখ্যান অনুযায়ী শ্রীলঙ্কার ৭০.২% মানুষ বৌদ্ধ ধর্মাবলম্বীর, ১২.৬% হিন্দু, ৯.৭% মুসলিম (প্রায় সবাই সুন্নী) এবং ৭.৪% খ্রিষ্টান (প্রায় সবাই ক্যাথলিক)। শ্রীলঙ্কার সংবিধান অনুযায়ী বৌদ্ধ ধর্ম হচ্ছে দেশটির রাষ্ট্রীয় ধর্ম এবং বৌদ্ধ ধর্মের নীতি নিয়ম কানুন রাষ্ট্রের সর্বস্তরে চালু করার কথা বলা আছে এবং বৌদ্ধ ধর্মীয় নীতি বিরোধী কোনো কিছু দেশে তৈরি করা যাবেনা এরূপও বলা আছে। রাষ্ট্রীয় পর্যায়ে ধর্মনিরপেক্ষতা না থাকলেও এবং সংবিধানে বৌদ্ধ ধর্মকে গুরুত্ব দিয়ে রাখা হলেও দেশটিতে অন্যান্য সকল ধর্মের মানুষের বসবাসের অধিকার সম্পর্কিত কথাও সংবিধানে বলা আছে। ২০০৮ সালে একটি আন্তর্জাতিক জরিপ (গ্যালাপ পোল) অনুযায়ী শ্রীলঙ্কা বিশ্বের তৃতীয় ধর্মপ্রাণ দেশের কাতারে পড়েছিলো, ৯৯% শ্রীলঙ্কীয় মানুষ নিজেদের জীবনে ধর্মের গুরুত্বকে সবার উপরে রাখে এরকমটা জরিপে উঠে এসেছিলো।
স্যান্ড্রা হুইটলস্টন

স্যান্ড্রা হুইটলস্টন (জন্ম ২রা ফেব্রুয়ারি ১৯৫১) একজন নিউজিল্যান্ডীয় প্রাক্তন সাঁতারু। তিনি নিউজিল্যান্ডের প্রথম পেশাদার সাঁতার প্রশিক্ষক, বার্ট কোটেরিল, দ্বারা প্রশিক্ষিত ছিলেন এবং ১৯৬৮ সালের গ্রীষ্মকালীন অলিম্পিকে তিনি তিনটি ইভেন্টে প্রতিদ্বন্দ্বিতা করেছিলেন।
নাটালি উইগার্সমা

নাটালি উইগার্সমা (জন্ম ৭ জানুয়ারী ১৯৯০, হ্যামিল্টনে) একজন নিউজিল্যান্ডীয় সাঁতারু, যিনি মহিলাদের ৪০০ মিটার ব্যক্তিগত মেডলেতে প্রতিদ্বন্দ্বিতা করেন। ২০১২ গ্রীষ্মকালীন অলিম্পিকে তিনি মহিলাদের ৪০০ মিটার ব্যক্তিগত মেডলের হিটে সামগ্রিকভাবে ১৯তম স্থান অর্জন করেন এবং ফাইনালে পৌঁছাতে ব্যর্থ হন। তিনি মহিলাদের ২০০ মিটার ব্যক্তিগত মেডলেতেও প্রতিদ্বন্দ্বিতা করেছিলেন, আবার, প্রথম রাউন্ডের বেশি অগ্রসর হতে পারেন নি।
কলিন হেরিং

কলিন হেরিং (জন্ম ১লা মার্চ ১৯৫৩) একজন নিউজিল্যান্ডীয় সাঁতারু। তিনি ১৯৭২ গ্রীষ্মকালীন অলিম্পিকে দুটি ইভেন্টে প্রতিদ্বন্দ্বিতা করেছিলেন এবং নিউজিল্যান্ডের ২৮০ নম্বর অলিম্পিয়ান। তার ছেলে মার্ক ২০০৮ গ্রীষ্মকালীন অলিম্পিকে নিউজিল্যান্ডের হয়ে সাঁতার কাটে।
মনিক রোডাহল

 
মনিক বার্নিস রোডাহল, পরে উইলিয়ামস (জন্ম ২৯ জুন ১৯৬০) একজন নিউজিল্যান্ডীয় সাঁতারু। তিনি ১৯৭৬ গ্রীষ্মকালীন অলিম্পিকে তিনটি ইভেন্টে প্রতিদ্বন্দ্বিতা করেছিলেন। 
তিনি ডাচ অলিম্পিক সাইক্লিস্ট বার্নার্ড লিনের নাতনী।
লিন রো

লিন রো (জন্ম ২রা জুলাই ১৯৫৮) একজন নিউজিল্যান্ডীয় সাঁতারু। তিনি ১৯৭৬ গ্রীষ্মকালীন অলিম্পিকে তিনটি ইভেন্টে প্রতিদ্বন্দ্বিতা করেছিলেন।
নিক স্যান্ডার্স (সাতারু)

নিকোলাস জেমস স্যান্ডার্স (জন্ম ৬ ফেব্রুয়ারি ১৯৭১) একজন নিউজিল্যান্ডীয় সাঁতারু। তিনি ১৯৯২ গ্রীষ্মকালীন অলিম্পিকে চারটি ইভেন্টে প্রতিদ্বন্দ্বিতা করেছিলেন।
বানৌজা জরিপ বোট-১

বাংলাদেশ নৌবাহিনী জাহাজ (সংক্ষেপেঃ বানৌজা) জরিপ বোট-১ বাংলাদেশ নৌবাহিনীর বিএন জরিপ বোট শ্রেণীর একটি জরিপ জাহাজ। জাহাজটিকে গ্লোবাল মেরিন ডিজাইন, অস্ট্রেলিয়া এবং মেরিন কনসালটেন্সি, সিঙ্গাপুর এর প্রযুক্তিগত সহায়তায় খুলনা শিপইয়ার্ডে নির্মাণ করা হয়। এটি সামুদ্রিক এবং উপকূলীয় অঞ্চলে সকল প্রকার হাইড্রোগ্রাফিক এবং ওশানোগ্রাফিক জরিপ কার্যক্রম পরিচালনা করতে সক্ষম।
সশস্ত্র বাহিনীর জন্য গৃহীত দীর্ঘমেয়াদী আধুনিকায়ন পরিকল্পনার অংশ হিসেবে বাংলাদেশ সরকার দেশীয় উৎস থেকে সমরাস্ত্র সংগ্রহ বৃদ্ধির সিদ্ধান্ত গ্রহণ করে। দেশের অভ্যন্তরীণ অগভীর ও সংকীর্ণ উপকূলীয় এলাকায় সহজে চলাচলের উপযোগী এবং সকল প্রকার হাইড্রোগ্রাফিক ও ওশানোগ্রাফিক জরিপ কার্যক্রম পরিচালনা করতে সক্ষম জাহাজের প্রয়োজনীয়তা পরিলক্ষিত হয়। এরই ধারাবাহিকতায় ৩ জুন, ২০১৮ সালে বাংলাদেশ নৌবাহিনীর অধীনস্থ খুলনা শিপইয়ার্ড লিমিটেড এবং প্রতিরক্ষা ক্রয় মহাপরিদপ্তর এর মধ্যে জরিপ জাহাজ নির্মাণ সংক্রান্ত চুক্তি স্বাক্ষরিত হয়। জাহাজ নির্মাণে প্রয়োজনীয় নকশা ও প্রযুক্তি সরবরাহ করে গ্লোবাল মেরিন ডিজাইন, অস্ট্রেলিয়া এবং মেরিন কনসালটেন্সি, সিঙ্গাপুর। ৯ জুলাই, ২০১৮ সালে জাহাজ নির্মাণে প্রয়োজনীয় উপকরণ সরবরাহের জন্য খুলনা শিপইয়ার্ড এবং এমআরজেড ইন্টারন্যাশনাল কোম্পানির মধ্যে চুক্তি স্বাক্ষরিত হয়। পরবর্তীতে ১০ সেপ্টেম্বর, ২০১৮ সালে তৎকালীন সহকারী নৌবাহিনী প্রধান (ম্যাটেরিয়াল) রিয়ার এডমিরাল এম শফিউল আজম- এনইউপি, এনডিসি, পিএসসি মহোদয় কর্তৃক কিল লেয়িং এর মাধ্যমে আনুষ্ঠানিকভাবে জাহাজের নির্মাণ কাজ শুরু হয়। সর্বশেষ ১৪ মে, ২০২০ সালে জাহাজটির লঞ্চিং অনুষ্ঠান সম্পন্ন হয়। আন্তর্জাতিক খ্যাতিসম্পন্ন ফ্রান্স ভিত্তিক ক্লাসিফিকেশন সোসাইটি ব্যুরো ভেরিটাস (বিভি) এর নীতিমালা অনুসরণ করে জাহাজটি নির্মিত হয়।
বানৌজা জরিপ বোট-১ জাহাজটির দৈর্ঘ্য , প্রস্থ এবং গভীরতা । জাহাজটিতে রয়েছে ২টি কামিন্স কিউএসবি৬.৭ ডিজেল ইঞ্জিন (মার্কিন যুক্তরাষ্ট্র) এবং ২টি ২২.৪ কিলোওয়াট বেটা মেরিন জেনারেটর (যুক্তরাজ্য)। যার ফলে জাহাজটি ঘন্টায় সর্বোচ্চ গতিতে চলতে সক্ষম। সেন্সর এবং কার্যপদ্ধতি হিসেবে জাহাজটিতে রয়েছে: 
দুর্যোগ ও শান্তি কালীন সময়ে সহায়ক ভূমিকায় নিয়োজিত এই জাহাজটিতে রয়েছে: